
Глава I. 
ОБЩИ ПОЛОЖЕНИЯ 
Чл.1. С тази наредба се определят условията, редът и критериите за разпределение на финансовите средства, отпускани от Община Макреш за подпомагане на спортните клубове в съответствие с чл.133, ал. 2 и ал. 4 от Закона за физическото възпитание и спорта. 
Чл.2. (1) Финансовото подпомагане се осъществява за неикономически спортни дейности с масов характер, предназначени за развитие на аматьорския спорт и достъпни за всички деца и юноши, мъже и жени, спортуващи на територията на Община Макреш. 
Чл.3. (1) Финансовото подпомагане по ал.1 се осъществява със средствата за развитие на спорта, формирани от собствени приходи на община Макреш. 
(2) Общият размер на финансовите средства за подпомагане на спортните клубове се определя с бюджета на Община Макреш всяка календарна година. 

Глава II.
ЦЕЛ И РЕЗУЛТАТИ
Чл.4. Обща цел на финансовото подпомагане е развитието на физическата култура, масовия спорт и спортно-туристическата дейност в Община Макреш. 
Чл.5. Финансовото подпомагане е насочено към постигане на следните резултати:  
а) реализиране на масови спортни дейности за устойчиво включване на деца и младежи в спортни клубове, развиващи масовия детско–юношески спорт с оглед подобряване физическата им дееспособност, спортно-техническите умения и създаване на мотивация за спортно развитие; 
б) предоставяне на възможност за изява на спортуващи и постигане на спортни 
резултати чрез участие в държавния спортен календар на съответната спортна федерация; 
в) разширяване обхвата на масово спортуващите деца и младежи, мъже и жени, включително хора с увреждания, организирани чрез спортни клубове. 
Глава III.
ПОЛУЧАТЕЛИ
Чл.6. (1) Получатели на финансово подпомагане могат да бъдат спортни клубове, които са регистрирани в ТРРЮЛНЦ като юридически лица с нестопанска цел за осъществяване на дейност в обществена полза и отговарят на условията по Глава IV от тази наредба.  
(2) Получатели на финансово подпомагане могат да бъдат и туристически дружества, регистрирани в ТРРЮЛНЦ, като юридически лица с нестопанска цел за осъществяване на дейност в обществена полза, но само за осъществявана от тях масова спортно-туристическа дейност.  
1.За всяка от съответните дейности и/или е налице фактическо обособяване на дейностите чрез отделен субект. 

Глава IV.
УСЛОВИЯ ЗА ФИНАНСОВО ПОДПОМАГАНЕ
Чл.7. (1) Право на финансово подпомагане имат спортните клубове и туристическите дружества по смисъла на чл. 12 и чл. 49 ЗФВС, които отговорят на следните изисквания, а именно:  
1.Да имат седалище и да развиват дейността си на територията на община Макреш; 
2.Да водят активен тренировъчен процес, да участват в състезания, включени в календара на съответната спортна федерация; (приложимо за спортните клубове).
3.Да водят счетоводна отчетност според изискванията на Закона за счетоводството и приложимите счетоводни стандарти. Задължително условие е наличие на аналитична счетоводна отчетност по видове дейности и разходи, в т.ч. за фактически извършени допустими разходи, чието финансиране се осъществява по реда на тази наредба. Дейностите и разходите, предмет на финансовото подпомагане по тази наредба, следва да бъдат самостоятелно аналитично и/или функционално обособени в счетоводните регистри на спортните клубове и туристическите дружества; 
(2)В обхвата на спортните клубове попадат и футболните клубове, които отговорят на изискванията на чл. 2 и чл. 7 от тази наредба. 
(3)Финансово подпомагане по тази наредба не се предоставя на спортен клуб или туристическо дружество, за които е налице едно от следните обстоятелства: 
1. обявени са в несъстоятелност или са в производство за обявяване в несъстоятелност; 
2. намират се в ликвидация; 
3. членството им в лицензирана спортна организация е прекратено; 
4. имат парични задължения към държавата или общината, установени с влязъл в сила акт на компетентен орган, или задължения към осигурителни фондове, за които не е допуснато разсрочване или отсрочване. 
Чл.8. Не се подпомагат спортни клубове, регистрирани като търговски дружества.  
Чл.9. Не се подпомагат спортни клубове, регистрирани по Закона за юридическите лица с нестопанска цел за осъществяване на дейност в частна полза.
Глава V
РЕД ЗА КАНДИДАТСТВАНЕ И РАЗПРЕДЕЛЕНИЕ НА СРЕДСТВАТА ЗА ФИНАНСОВО ПОДПОМАГАНЕ
Чл. 10. (1) Ежегодно, с приемането на Бюджета на общината за съответната година, спортните клубове, могат да подадат в деловодството на Община Макреш заявление за финансово подпомагане. 
. 
Глава VI.
ФУТБОЛНИ КЛУБОВЕ
Чл. 11. Финансовото подпомагане на футболните клубове,  регистрирани на територията на община Макреш, се осигурява по решение на Общински съвет. 
Чл. 12. (1) Средствата от определения бюджет за спортните клубове, в частност за футбол се разходват за детско-юношески футбол, за аматьорски футбол и за представителни мъжки футболни отбори по определени правила и критерии. 
Глава VII.
ПРОЦЕДУРА И РЕД ЗА ОТЧИТАНЕ.  КОНТРОЛ И САНКЦИИ
Чл.13. Спортните клубове, които са получили средства от общинския бюджет, отчитат и доказват пред Община Макреш целесъобразността на разходваните средства съгласно тази наредба, Закона за счетоводството и Закона за финансовото управление и контрол в публичния сектор.
Чл.14. Община Макреш чрез дирекциите, определени със заповед на кмета на общината,  упражнява контрол върху изразходването на средствата, отпуснати от общината, като има право да изисква всички необходими счетоводни документи, информация за дейността и да извършва проверка на място. 
Чл. 15. Разходите се доказват със следните документи: 
а) Фактури /билети/, свързани с транспортните разходи до мястото на състезанието и обратно /без командировъчни разходи на лица, нямащи пряко отношение към спортната проява/. 
б) Фактури за храна . 
в) Хонорарни сметки или ведомости за изплатени хонорари. 
г) Фактури за наеми за ползване на съответното спортно съоръжение, свързано със 
състезанието или тренировъчен лагер. 
д) Фактури за спортна екипировка, спортни уреди и спортни съоръжения. 
         е) Материални награди /купи, медали, плакети, грамоти, спортни пособия и спортна 
екипировка/. 
ж) Фактури за нощувки. 
          з) Фактури за витамини и възстановителни средства /разрешени от Антидопинговата 
комисия/, придружени с декларация от съответния спортен клуб. 
Чл.16. Всяка фактура задължително трябва да бъде придружена с фискален бон. 
Чл.17. Разходите следва да бъдат пряко свързани с дейността на съответния спортен клуб. 
Чл.18. Спортни клубове, които са използвали финансови средства не по предназначение, са длъжни да ги възстановят в пълен размер заедно с лихва, определена според основния лихвен процент към момента на предоставянето на средствата. 
Чл.19. Спортни клубове, кандидатстващи за финансови средства чрез недобросъвестно представени документи, се лишават от финансово подпомагане.   

ДОПЪЛНИТЕЛНИ РАЗПОРЕДБИ
§1. Финансовото подпомагане се осъществява при спазване на правилата за държавните помощи по Закона за държавните помощи.
§2. За случаите, необхванати от тази наредба, както и при евентуално възникнал спор, се прилагат разпоредбите на Закона за физическото възпитание и спорта,  Правилника за прилагането му и ЗЮЛНЦ. 
§3. За футболните клубове се прилагат и разпоредбите на ЗЮЛНЦ, Правилникът за статута на футболните клубове и Уставът на БФС. 
 ПРЕХОДНИ И ЗАКЛЮЧИТЕЛНИ РАЗПОРЕДБИ 
[bookmark: _Hlk215285952]       §1. Тази наредба се приема на основание чл.6, т.1, чл.133, ал.4 от ЗФВС и чл.21, ал.2 от ЗМСМА и влиза в сила от датата на нейното публикуване на сайта на Община Макреш. 
[bookmark: _GoBack]       §2.  Настоящата наредба е приета на заседание на Общински съвет – с. Макреш, с Решение №270, взето с  Протокол  №31 на 30.01.2026 година. 


Председател Общински съвет – Макреш :

/ Саня Кирилова /

